Evropsko prvenstvo v nogometu 2012
Evropsko prvenstvo v nogometu 2012 je bilo trinajsto evropsko prvenstvo v nogometu, ki je potekalo med 8. junijem in 1. julijem 2012 v poljskih mestih Varšava, Poznanj, Gdansk in Vroclav, ter ukrajinskih mestih Kijev, Doneck, Harkov in Lvov. Svoj tretji naslov evropskih prvakov je osvojila španska reprezentanca, ki je v finalu premagala italijansko, v polfinale sta se uvrstili še portugalska in nemška reprezentanca.